CELEX: 62018TA0458
Language: sk
Date: 2019-09-20 00:00:00
Title: Vec T-458/18: Rozsudok Všeobecného súdu z 20. septembra 2019 – Multifit/EUIPO (real nature) („Ochranná známka Európskej únie – Prihláška slovnej ochrannej známky Európskej únie real nature – Absolútne dôvody zamietnutia – Opisný charakter – Nedostatok rozlišovacej spôsobilosti – Článok 7 ods. 1 písm. b) a c) nariadenia (EÚ) 2017/1001“)

9.12.2019   
            
            
               SK
            
            
               Úradný vestník Európskej únie
            
            
               C 413/49
            
         
      Rozsudok Všeobecného súdu z 20. septembra 2019 – Multifit/EUIPO (real nature)
      (Vec T-458/18) (1)
      
      („Ochranná známka Európskej únie - Prihláška slovnej ochrannej známky Európskej únie real nature - Absolútne dôvody zamietnutia - Opisný charakter - Nedostatok rozlišovacej spôsobilosti - Článok 7 ods. 1 písm. b) a c) nariadenia (EÚ) 2017/1001“)
      (2019/C 413/59)
      Jazyk konania: nemčina
      
         Účastníci konania
      
      
         Žalobkyňa: Multifit Tiernahrungs GmbH (Krefeld, Nemecko) (v zastúpení: N. Weber a P. Gentili, advokáti)
      
         Žalovaný: Úrad Európskej únie pre duševné vlastníctvo (v zastúpení: D. Walicka a M. Fischer, splnomocnení zástupcovia)
      
         Predmet veci
      
      Žaloba podaná proti rozhodnutiu druhého odvolacieho senátu EUIPO z 28. mája 2018 (vec R 2650/2017-2) týkajúcemu sa prihlášky slovného označenia real nature ako ochrannej známky Európskej únie
      
         Výrok rozsudku
      
      
                  1.
               
               
                  Rozhodnutie druhého odvolacieho senátu Úradu Európskej únie pre duševné vlastníctvo (EUIPO) z 28. mája 2018 (vec R 2650/2017-2) sa zrušuje v rozsahu, v akom bola zamietnutá prihláška slovného označenia real nature ako ochrannej známke Európskej únie pre služby „reklama; marketing; organizačné a podnikové hospodárske poradenstvo pre franchisingové koncepty; sprostredkovanie hospodárskeho know-how (franchising)“ patriace do triedy 35 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Multifit Tiernahrungs GmbH znáša svoje vlastné trovy a je povinná nahradiť dve tretiny trov konania EUIPO. EUIPO znáša tretinu svojich vlastných trov konania.
               
            
         (1)  Ú. v. EÚ C 319, 10.9.2018.